b'\n_START_ARTICLE_\nFonit\n_START_PARAGRAPH_\nFonit ovat Beninin suurin etninen ryhm\xc3\xa4, joka asuu l\xc3\xa4hinn\xc3\xa4 maan etel\xc3\xa4- ja keskiosissa. Siihen kuuluu yli 1,25 miljoonaa henke\xc3\xa4._NEWLINE_Fonit olivat 1700-luvulla kukoistaneen Dahomeyn kuningaskunnan perustajia ja vallanpit\xc3\xa4ji\xc3\xa4. Fonien kuningas vaikuttaa edelleen Abomeyn kaupungissa, mutta h\xc3\xa4nell\xc3\xa4 on en\xc3\xa4\xc3\xa4 seremoniallisia teht\xc3\xa4vi\xc3\xa4._NEWLINE_Fonien uskonnollinen perinne keskittyy esi-isien kunnioittamiseen. Dahomeyn kuningaskunnan loistoaikoina kuninkaallisten esi-isien vuotuinen muistojuhla huipentui satojen orjien tai sotavankien uhraamiseen. Tavalliset perheet pitiv\xc3\xa4t kotonaan puista patsasta, johon hierottiin palmu\xc3\xb6ljy\xc3\xa4 rukouksena esi-isille, jotta perhe ja koko kyl\xc3\xa4 saisivat suojelusta. N\xc3\xa4it\xc3\xa4 patsaita veistet\xc3\xa4\xc3\xa4n edelleen.'